"Setswana Puo ya Gae (HL)/P2 15 DBE/Ngwanaitseele 2014 NSC Araba potso e le NNGWE go tswa mo pading e o e buisitseng. POTSO 10: MASEGO – G Mokae Botshelo jwa ga Masego bo ne bo faraferwe ke masetlapelo le kutlobotlhoko. O ikaegile ka diteng le ditiragalo tsa padi, tshegetsa tlhagiso e e fa godimo. Boleele jwa tlhamo e nne mafoko a a ka nnang 400–450. [25] KGOTSA POTSO 11: MASEGO – G Mokae Araba potso e le NNGWE go tswa mo pading e o e buisitseng. Buisa nopolo e e latelang, mme o arabe dipotso. Ba ne ba dutse ka fa lapaneng la ntlo ya mmu e e kgaphilweng ka boloko, ba arametse letsatsi la mariga le le timanang ka marang. Ditlhare tse di neng di le šeleng, di ne di se na matlhare, le bojang jo bo setlhafetseng, di ne di supa setlha sa lešekere seo se neng se aparela lelapa la ga Motsepe. Dikolo di ne di se na go tswalelwa boikhutso ba mariga mme, ka tlwaelo, se, e ne e tlaa nna motsi wa boitumelo mo lelapeng le, ka botlhe ba ne ba tlaa bo ba itumeletse dipholo tse dintle tsa ga Masego mo ditlhatllhobong tsa bogare jwa ngwaga. Gape e ne e tlaa bo e le setlha seo Masego a ikatisetsang lebelo le le latelang fa dikolo di bulwa. 'Ga ke batle go nna pelothata le lona borra, ga ke belaele gore lo dirile ka foo lo neng lo ka kgona ka teng go leka go mo agela isagwe. Le fa go le jalo, ga se ka moo rraagwe a yang go bona kgang ka gona. A lo gopola gore o ne a sa batle jang gore a tsamaye?' mmaMotsepe a botsa. Ka bobedi ba araba ka ditlhogo, ba utlwile botlhoko. 'Ke itse rraagwe sentle, mme ke itse gore ga a kitla a itumelela se. Go tloga gompieno, o ya go intsha motho a le esi yo o agang isagwe ya ga Masego, a sa batle go sekegela ope fela tsebe ka seo se mo weditseng ka lengope. Go itse Modimo a le esi gore isagwe eo a tlaa bong a e aga e tlaa nna efe.' Kgotle le Selamolela ba angwa ke mafoko ao, mme ba ikotlhaela go bo ba timile naledi eo e neng e tshepisa, le fa seo e ne e se maitlhomo a bona. 'Ke mo maemong a a sa itumediseng a go anegela rraagwe kgang e e botlhoko e borra, ka jalo, a o ka se mphelele pelo rre Selamolela, a o ka ntlhalosetsa gape gore tota go diragetse jang?' Goabaone a kopa ka boikokobetso, a latlhela matlho go rre Knox Selamolela. Mogokgo wa Sedimosang a tlhalosa gore maemo a ka bo a se masisi jaana fa e le gore, morago ga tiro e e bosula eo, Masego a ka bo a sa leta go fitlhela a sa ipone mo dikgweding tse tharo pele a batla thuso. 'Re ka bo re kgonne go le duba le sa le metsi,' Selamolela a mmolelela ka go ikotlhaya. 11.1 Tshobotsi ya ga Masego e na le seabe sefe mo go betelelweng ga gagwe? (2) 11.2 Naya mabaka a MABEDI a Vusi a tlhaloseditseng Masego gore a na le seabe mo go thubegeng ga lenyalo la gagwe la ntlha. (4) Kwalololo e ileditswe Phetla"